cyanic-selkie/wikianc huggingface dataset:
Raunas viduslaiku pils
Pils apraksts
Pils ēku komplekss veidoja iegarenu četrstūrveida nocietinājumu sistēmu ar pieciem apaļiem torņiem. Pilij bija iekšējais pagalms, dienvidu korpusa galā atradās kapela un kapitula zāle, rietumu korpusā bija ēdamtelpas un ziemeļu korpusā - guļamtelpas. 1509.—1524. gadu pārbūves laikā izveidoja priekšpils nocietinājumu vaļņu joslas un uzcēla lielgabalu torņus. Ap pili izveidojās Raunas pilsēta. 17. gadsimta beigās tika noārdīti visi priekšpils torņi un saglabājās vienīgi pils galvenie korpusi. Ap pilsdrupām joprojām ir saskatāmi zemes vaļņu nocietinājumi.
Zināmie Raunas fogti
Raunas fogti bija Rīgas arhibīskapijai piederošo zemju "Latvju gala" soģi (advocati ecclesiae, Stiftsvögte), kas valdīja Raunas pilī 15. - 16. gadsimtā. Pēdējais Raunas pils fogts bija Gothards no Firstenbergas, kas valdīja līdz Livonijas kara Tirzas kaujai, kurā 1559. gada janvārī krievi sakāva arhibīskapa vasaļu karaspēku un okupēja arhibīskapijas Latvju galu. Fogta funkcijas uz laiku pārņēma Turaidas pils "Līvu gala" fogti.
Ieva Pļavniece
Ieva Pļavniece (dzimusi ) ir latviešu aktrise, dziedātāja, mūziķe un uzņēmēja. Izglītību ieguvusi Latvijas Kultūras akadēmijā. Strādājusi Dailes teātrī. I. Pļavniece ir saņēmusi vairākas Spēlmaņu nakts balvas. Kopā ar Ivo Fominu piedalījusies LNT šovā "Zvaigžņu lietus", kā arī filmējusies LNT seriālā ”Mīli mani mūžam”.
Adamsa ezers
Adamsa ezers (en) ir ezers Kanādā, Britu Kolumbijā. Trešais dziļākais ezers Kanādā.
Ezers ir 63 km garš, taču tikai 1,6 - 3,2 km plats. Tas atrodas 404 metrus virs jūras līmeņa, taču ezera gultne atrodas 53 metrus dziļāk par jūras līmeni - ezers ir kriptodepresija.
Ezera krastos ir vairāki nelieli ciemi, lielākā daļa piekrastes ir cilvēka nepārveidota. Izveidotas vairākas mākslīgās pludmales. Ezera apkaimē notiek mežizstrāde, dienvidu piekrastē atrodas kokzāģētava, pa ezeru tiek pludināti baļķi.
Bogorijas ezers
Bogorijas ezers (, agrāk Lake Hannington) - sālsezers ar lielu sārmu saturu, atrodas Kenijas centrālajā daļā, ap 285 km ziemeļziemeļrietumos no Nairobi.
Ezers atrodas Austrumāfrikas Lielajā Rifta ielejā dienvidos no Baringo ezera. Ūdens pieplūst galvenokārt no aptuveni 200 karstajiem avotiem, arī no Sandai un Emsosas upes. Ezera krastā (gk. rietumu krastā) atrodas vismaz 17 aktīvi geizeri - Āfrikā lielākais geizeru lauks. Ziemeļos Kesubu purvs, austrumos - Siraho krauja. Sāls saturs - līdz 100 g/l, sārmainums - 10,5 pH. Ezera virsējā daļā ūdens mazāk sāļš.
Kaut arī ezera ūdens ir ļoti sāļš, tajā daudz cianobaktēriju Arthrospira fusiformis - no tām pārtiek flamingi. Ezers pazīstams ar savu ārkārtējo putnu bagātību, tai skaitā milzīgajiem flamingu bariem, kas ezeru no attāluma lūkojoties nereti iekrāso sārtā krāsā. Ezera apkaimē daudz zebru un citu dzīvnieku. Viss ezers kopš 1973. gada iekļauts Bogorijas nacionālajā rezervātā. Ramsāres vieta.
Ezers ne vienmēr bijis sāļš. Nogulumu izpēte liecina, ka pēdējo 10 000 gadu laikā ezerā vairākkārt bijis saldūdens un tā līmenis bijis līdz 9 m augstāks, kā tagad. Brīžiem ezera ūdens plūdis uz ziemeļiem, uz Baringo ezeru.
Ezera krastā agrāk dzīvoja endoroisu tauta, kurus 1970. gados piespieda atstāt savu zemi.
Pļavniece
Pļavniece (vīriešu dzimtē Pļavnieks) ir latviešu cilmes uzvārds. Cilvēki ar šo uzvārdu:
Kotasa
Kotasa (Kottas Base Camp) ir Vācijas vasaras lauka apmetne Antarktīda, Karalienes Modas Zemē. Izvietojas ziemeļrietumos no Heimefrontfjellas kalnu grēdas Kotasa kalnu pakājē. Izveidota 1985. gadā kā lauka nometne ģeofizisko un ģeoloģisko programmu īstenošanai Kotasa kalnos. Kopš 2000. gada tiek izmantota kā pusceļa bāzes nometne transporta karavānām no Neimaijeres stacijas piekrastē uz Konenes staciju uz Polārā plato. Nometnē tiek uzturēta degvielas noliktava un sniega lidlauks.
NigComSat-1R
NigComSat-1R ir Nigērijas uzņēmuma NIGCOMSAT sakaru pavadonis, kas palaists 2011. gadā. Tas ir palaists sabojātā NigComSat-1 vietā ģeostacionārajā orbītā punktā 42,5° austrumu garuma. Pavadoni izgatavojusi Ķīna.
Paredzēts sakaru nodrošināšanai galvenokārt Āfrikā, bet arī Rietumeiropā un daļā Āzijas. Apgādāts ar 28 aktīvajiem transponderiem (14 Ku joslas, 8 Ka joslas, 4 C joslas un 2 L joslas).
2007. gadā tika palaists Ķīnā izgatavots pavadonis NigComSat-1. 2008. gada beigās tam sabojājās saules baterijas un to vairs nebija iespējams izmantot. Ķīnā tika pasūtīts jauns pavadonis, kas aizstātu zaudēto; Ķīnas puse finansēja jaunā pavadoņa izgatavošanu un palaišanu. NigComSat-1R tika būvēts uz tās pašas platformas DFH-4 kā iepriekšējais, bet ar uzlabojumiem.
Lidojuma gaita
NigComSat-1R tika palaists 16:41 UTC ar nesējraķeti Chang Zheng 3B/E no Sjičanas pavadoņu palaišanas centra. Pēc nedēļas tas sasniedza paredzēto punktu 42,5° A ģeostacionārajā orbītā un sākās testēšanas fāze. Ķīnas puse nodeva pavadoņa vadību Nigērijas pusei Obasanjo kosmosa centrā Abudžā.
Cikloīda
Cikloīda ir līnija, ko apraksta kāds fiksēts riņķa līnijas punkts, ja riņķa līnija bez slīdes ripo pa taisni.
Vienādojums
Cikloīda, kas iet caur koordinātu sākumpunktu un ko ģenerē riņķa līnija ar rādiusu r, ir visu to punktu kopa (x, y), kuriem
kur t ir reāls parametrs, kas atbilst leņķim, par ko pagriezusies ripojošā riņķa līnija, kas mērīts radiānos. Dotam t, riņķa līnijas centrs atrodas punktā x = rt, y = r.
Proton 2. pakāpe
'''Proton 2. pakāpe''' - raķešpakāpe, kuru izmanto nesējraķetē Proton kā otro pakāpi.
Pakāpē tiek izmantoti 3 dzinēji RD-0210 un viens RD-0211.
Arvo Perts
Arvo Perts (et; dzimis Paidē, Igaunijā) ir igauņu klasiskās mūzikas komponists. Jau kopš 1970. gadu beigām Perta mūzikai raksturīgs izteikts, pašizveidots minimālisma stils tintinnabuli. Lielu iedvesmu savā mūzikā Perts ir guvis no gregoriāņu dziedājumiem, kas ietekmējuši tās labskanību.
Lai izbēgtu no PSRS režīma, viņš kopā ar savu sievu un diviem bērniem 1980. gadā emigrēja uz ārzemēm. Perts sākumā dzīvoja Austrijas galvaspilsētā Vīnē, kur ieguva šīs valsts pilsonību, bet vēlāk pārvācās uz Berlīni Vācijā. 20./21. gadsimta mijā viņš atgriezās Igaunijā un pašlaik dzīvo Tallinā. 2017. gadā saņēmis Jozefa Racingera, pāvesta Benedikta XVI fonda piešķirto Racingera balvu.
Kopš 2011. gada Perta darbi ir bijuši visvairāk izpildītie, ņemot vērā joprojām dzīvos komponistus.
Golina
Golina ir pilsēta Polijā, Lielpolijas vojevodistē uz rietumiem no Koņinas.
No 1793. līdz 1807. gadam ietilpa Prūsijā, no 1807. līdz 1815. gadam - Varšavas hercogistes sastāvā, bet līdz 1919. gadam - Krievijā. Pēc Pirmā pasaules kara iekļāvās atjaunotajā Polijas valstī.
1258. gads
1258. gads bija gads, kas pēc Jūlija kalendāra sākās otrdienā.
Keidels Evanss
Keidels Lī Evanss (en; dzimis Ketrīnā, Austrālijā) ir bijušais profesionālais austrāliešu šosejas riteņbraucējs.
2009. gada 27. septembrī K. Evanss kļuva par pirmo Austrālijas riteņbraucēju, kurš uzvarējis Pasaules čempionātā grupas braucienā, bet 2011. gadā to pašu paveica prestižākā daudzdienu velobrauciena Tour de France kopvērtējumā.
Karjeras sākumā bija pievērsies kalnu riteņbraukšanai, taču kopš 2001. gada startēja šosejas riteņbraukšanā. 2000. gada olimpiskajās spēlēs Sidnejā K. Evanss izcīnīja 7. vietu kalnu riteņbraukšanas sacensībās. 1998. un 1999. gadā izcīnīja Pasaules kausu.
2011. gadā viņš pirmo reizi karjerā kļuva par Tour de France uzvarētāju, velobrauciena vadībā izvirzoties vien priekšpēdējā dienā — braucienā ar atsevišķu startu. 2012. gada Tour de France K. Evanss nesekmīgi startēja izšķirīgajos kalnu posmos un individuālajos braucienos nespēja konkurēt ar uzvarētāju Bredliju Viginsu, kopvērtējumā ieņemot 7. vietu.
Evanss paziņoja, ka 2015. gada februārī noslēgs karjeru. Karjeru viņš noslēdza 1. februārī pēc dalības savā vārdā nosauktās sacensībās.
Krāterezers (nozīmju atdalīšana)
Terminam krāterezers ir vairākas savstarpēji saistītas nozīmes:
Rihards Skudrītis
Rihards Skudrītis (dzimis 1973. gada 2. decembrī) ir bijušais Latvijas folkmetāla grupas Skyforger ģitārists. Lai arī Skudrītis nav starp Skyfoger dibinātājiem, tiek uzskatīts, ka lielā mērā tieši pateicoties viņam, grupa ieguva savu klasisko skanējumu. Agrāk muzicējis arī grupās Huskvarn, Sanctimony, Guillotine, Dies Irae, Disgorged, Mystery un Rūsa.
Starp saviem iedvesmas avotiem min Iron Maiden, Judas Priest, Mayhem, Darkthrone, Marduk, Emperor.
2010. gada Latvijas čempionāts vieglatlētikā
2010. gada Latvijas čempionāts vieglatlētikā norisinājās Jēkabpilī, laika posmā no 9. līdz 10. jūlijam.
Nakuru ezers
Nakuru ezers ir viens no Āfrikas Lielās Rifta ielejas sālsezeriem, satur daudz sodas. Atrodas dienvidos no Nakuru pilsētas, Kenijas centrālajā - rietumu daļā, 160 km ziemeļos no Nairobi.
Nosaukums masaju valodā nozīmē - "putekļi", "putekļaina vieta". 1990. gadu sākumā krasi kritās ezera ūdens līmenis, tomēr pēdējā laikā ezers atjaunojies.
1272. gads
1272. gads bija garais gads, kas pēc Jūlija kalendāra sākās piektdienā.
Nakuru ezers
Lielais aļģu (cianobaktērija Spirulina) un vēzīšu daudzums ezera sārmainajā ūdenī pievilina tam lielu skaitu, miljoniem flamingu, kas gandrīz vienmēr klāj lielu daļu ezera virsmas. Ezera apkaimē un pašā ezerā dzīvo arī daudzi citi putni (ap 450 sugu), dzīvnieki, tai skaitā divas degunradžu sugas, žirafes un lielie pitoni. Ezers iekļauts Nakuru nacionālajā parkā (1961) - parks ietver ezeru, tā kalnaino piekrasti un savannu. Parkā var atrast ap 550 augu sugas.
Ezers ir populārs tūrisma objekts, pateicoties lieliskajam skatam pāri ezeram uz daudzajiem flamingiem, kas paveras no Babuīnu klints ezera krastā. Diemžēl ezera stāvoklis pasliktinās intensīvā tūrisma un rūpnieciskā piesārņojuma dēļ.
1937-1938. gados ezera krastā atklāti mezolīta apbedījumi - atrastie 9 skeleti piederēja etiopu rasei.
Proton-K 2. pakāpe
'''Proton-K 2. pakāpe''' - raķešpakāpe, kuru izmanto nesējraķetēs Proton kā otro pakāpi.
Pakāpē tiek izmantoti 3 dzinēji RD-0210 un viens RD-0211.
Pakāpe izmantota trīs- un četrpakāpju raķetēs:
CD Leganes
CD Leganés ir Spānijas futbola klubs no Madrides piepilsētas Leganesas. Dibināts 1928. gada 23. jūnijā. 2016.—2017. gada sezonā pirmoreiz kluba pastāvēšanas vēsturē spēlēja Spānijas Pirmajā divīzijā jeb La Liga un ieguva 17. vietu, saglabājot vietu līgā. Mājas spēles aizvada Municipal de Butarque stadionā, kura ietilpība ir 8138 vietas.
Sarejas Universitāte
Sari Universitāte, UniS (1891.-1966. g. Londonas Batersijas institūts) — vislielākā augstskola Anglijas grāfistē Sari. 1970. g. pārcelta uz Gildfordu.
Saliņas miera līgums
Saliņas miera līgums bija miera līgums starp Lietuvas dižkunigaitiju un Vācu ordeni, kas formāli pārtrauca Lietuvas krusta karus.
Līgumu 1398. gada 12. oktobrī uz kādas saliņas Nemunas upē parakstīja Lietuvas dižkungs Vītauts Dižais un Vācu ordeņa Vācu ordeņa lielmestrs Konrāds no Juningenes. Lietuva atteicās no Žemaitijas, kuru Vācu ordenis uz laiku inkorporēja savā valstī kā fogteju.
Priekšvēsture
1251. gadā Lietuvas dižkungs Mindaugs uzsāka sarunas ar Livonijas ordeņa mestru Andreasu no Štīrijas par pāriešanu katoļu ticībā un piekrita Zemgales un Žemaitijas nonākšanai Livonijas ordeņa pakļautībā. Kad 1259. gadā žemaiši sakāva Vācu ordeņa un Livonijas ordeņa apvienoto karaspēku kaujās pie Skodas un 1260. gadā Durbes kaujā, Mindaugs lauza miera līgumu ar Ordeni. 1263.-1398. gadā Žemaitijas teritorija atradās konfliktu zonā starp Lietuvas dižkunigaitisti un Vācu ordeņa teritorijām Livonijā un Prūsijā.
Miera pamatnosacījumi
Lietuvas dižkungs Vītauts apņēmās pārtraukt uzbrukt Vācu ordenim un atbalstīt kristietības izplatīšanu gan savā valstī, gan aiz tās robežām. Abas puses apņēmās neveidot nekādas savienības ar citām valstīm vienai pret otru un ar robežakmeņiem iezīmēt savstarpējās robežas. Žemaitija "uz visiem laikiem" pārgāja Vācu ordeņa pakļautībā. Pleskavas kņaziste nonāca Vācu ordeņa, bet Novgorodas zeme Lietuvas dižkunigaitijas interešu sfērā.
Starp abām valstīm nodrošināma brīva preču apmaiņa. Abas puses piedalās kopīgos karagājienos un nepieļauj citām naidīgām valstīm izmantot savu teritoriju karaspēka kustībai.
Sekas
Tika izveidota Žemaitijas fogteja (Vogtei Samogitien), no 1405. gada fogta pienākumus pildīja vēlākais lielmestrs Mihaels Kihmeisters no Šternbergas. 1409. gadā sākās žemaišu sacelšanās, ko atbalstīja Polijas karalis Jagailis. Lielmestrs Ulrihs no Juningenes devās karagājienā uz Lietuvu, bet viņa karaspēks tika sakauts Grīnvaldes kaujā. Pēc Melnas līguma noslēgšanas 1422. gadā Vācu ordenis atteicās no Žemaitijas.
Vetulia
Vetulia bija 1902.gadā, Rīgā izveidots ebreju studentu pulciņš ar korporatīvu raksturu.
Vēsture
Vetulia dibināta 1902. gada martā pie Rīgas politehniskā institūta. 1915. gadā kopā ar RPI evakuējas uz Maskavu kur turpina darbību.
1921. gadā atjauno darbību Rīgā pie Latvijas universitātes kā ebreju studentu biedrība-korporācija. Starpkaru periodā vairākkārt centās pievienoties Latvijas studentu korporāciju Prezidiju Konventam (P!K!), tomēr lūgumi vienmēr tika atraidīti. Neskatoties uz to, Vetulia savu iekšējo dzīvi un organizāciju veidoja stingri pēc studentu korporāciju principiem un epizodiski veiksmīgi sadarbojās ar P!K!. Bija noslēgts kartelis (draudzības līgums) ar Tērbatas universitātes ebreju korporāciju Limuvia. 1939. gadā, pēc statūtu pārreģistrācijas, pieņemts nosaukums LU žīdu studentu biedrība Vetulia. Slēgta 1940. gada 13. jūlijā padomju okupācijas laikā ar sabiedrisko lietu ministra lēmumu.
Biedri
Vetulia savā pastāvēšanas laikā uzņēma tikai ebreju tautības studentus
Smadzeņu satricinājums
Smadzeņu satricinājums (la) ir galvas smadzeņu trauma. To izraisa tieša vai netieša spēka iedarbība uz galvaskausu. Šis ir izplatītākais smadzeņu traumas veids. Ja ir noticis smadzeņu satricinājums, tiek bojātas smadzeņu funkcijas, tomēr lielu pārmaiņu smadzenēs nav.
Parasti uzreiz pēc satricinājuma rodas samaņas traucējumi, kas var ilgt dažas minūtes, retāk tie ilgst dažas stundas. Tāpat var tikt novērota slikta dūša, vemšana, galvassāpes, reibonis, lēns pulss, acu zīlīšu paplašināšanās, virspusēja elpošana. Parasti cietušie neatceras notikumus tieši pirms satricinājuma, kā arī var būt problēmas ar orientēšanos telpā un laikā. Ar laiku simptomi samazinās, tie parasti izzūd trīs nedēļu laikā, tomēr dažādas sekas, piemēram, galvassāpes, reibonis, apātija un nogurums, var neizzust ilgāku laiku, pat 1—2 gadus. Smadzeņu satricinājums tiek ārstēts ar gultas režīmu un medikamentiem, kā arī fizisko un kognitīvo atpūtu (jāierobežo fiziskām darbībām, kā videospēļu spēlēšana, īsziņu sūtīšana, veltītais laiks).
Cilvēki, kam bijis smadzeņu satricinājums, ir vairāk uzņēmīgi pret citiem smadzeņu satricinājumiem, it īpaši, ja nākamais ir noticis līdz brīdim, kad cilvēks ir pilnībā atlabis no iepriekšējā satricinājuma. Tā kā satricinājuma definīcija nav pilnīgi noteikta un pastāv iespējamie neziņošanas gadījumi, nav zināms, cik bieži cilvēkiem ir smadzeņu satricinājums, tomēr tiek lēsts, ka gadā starp katriem 1000 cilvēkiem vairāk nekā 6 cilvēkiem tāds ir bijis. Starp biežākajiem satricinājuma cēloņiem ir sporta traumas, velosipēdu negadījumi, satiksmes negadījumi un krišana, pēdējie divi biežāk ir sastopami starp pieaugušajiem.
Microsoft
Microsoft Corporation ir starptautiska datoru tehnoloģiju korporācija, kuras galvenais birojs atrodas ASV, Vašingtonas štatā. Tā nemitīgi attīsta, izstrādā, licencē un uztur plašu datorprogrammatūras produktu klāstu. Microsoft vislabāk pārdotais produkts ir Microsoft Windows operētājsistēma un Microsoft Office programmnodrošinājuma komplekts.
Dibināšana
1975. gadā pēc mikrodatora Altair 8800 izgudrošanas Bils Geitss un un Pols Allens piedāvāja uzņēmumam Micro Instrumentation and Telemetry Systems (MITS) nodemonstrēt BASIC programmēšanas valodas sistēmu. Pēc demonstrācijas MITS piekrita izplatīt Altair BASIC. Geitss pameta Hārvarda Universitāti un pārvācās uz Albukerki Ņūmeksikā, kur atradās MITS un tur izveidoja Microsoft. Pirmais uzņēmuma ārzemju birojs tika izveidots 1978. gada 1. novembrī Japānā un tā nosaukums bija "ASCII Microsoft" (tagad "Microsoft Japan"). 1979. gada 1. janvārī kompānija no Albukerkes pārcēlās uz jaunu mājvietu Belvjū Vašngtonas štatā. 1980. gada 11. jūnijā kompānijai pievienojās Stīvs Bolmers un vēlāk Bilu Geitsu iecēla par uzņēmuma izpilddirektoru.
Pirms sadarbības ar IBM Microsoft izstrādāja TASC (The Apple Soft Compiler) programmas pakas, kas kompilēja BASIC programmu Apple sistēmas valodā un Microsoft Softcard aparatūras produkti, pievienojumi Z80 procesoru kartēm, paredzēti Apple II un saderīgiem datoriem, kuri ļāva pielietot CP/M operētājsistēmu, nevis AppleSoft un Apple DOS. 1980. gadā Microsoft izveidoja paši savu operētājsistēmas biznesu ar savas versijas Unix, kuru sauca Xenix, un bija licencēti dažādām datoru sistēmām.
DOS (Diska operētājsistēma) bija pirmā operētājsistēma, kas kompānijai nesa pirmos lielos panākumus. 1981. gada 12. augustā sarunas ar Digital Research bija neveiksmīgas, IBM piedāvāja līgumu Microsoft, lai nodrošinātu CP/M operētājsistēmu IBM ražotajiem personālajiem datoriem. Pēc līguma noslēgšanas Microsoft no Seattle Computer Products iegādājās CP/M klonu 86-DOS, kuru IBM pārdēvēja par PC-DOS. Pēc tam, kad Columbia Data Products veiksmīgi klonēja IBM BIOS, radās liels pieprasījums pēc IBM PC kloniem, un Microsoft no mazas kompānijas kļuva par programmatūras gigantu mājas datoru industrijā. 1983. gadā kompānija izpletās jaunās tirgus daļās ar savu ražojumu Microsoft Mouse.
2010. gadi
2000. gados Microsoft investēja vienu miljardu dolāru, lai izveidotu savus mobilos telefonus ar zīmolu Kin. Tos izgatavoja uzņēmums Sharp. Programmas platformu uz operētājsistēmas Windows CE bāzes veidoja 2008. gadā iegādātais uzņēmums Danger. Pirmie modeļi izlaisti 2010. gada maijā, bet to pārdošana veicās slikti, un izlaišana pārtraukta 2011. gada augustā.
2011. gada 11. februārī Microsoft ar Nokia noslēdza vienošanos par to, ka operētājsistēma Windows Phone kļūs par Nokia viedtālruņu primāro sistēmu.
2013. gada 3. septembrī paziņots, ka Microsoft iegādāsies Nokia mobilo telefonu biznesu par 5,44 miljardiem EUR. Darījums pabeigts 2014. gada 25. aprīlī. Uz Nokia mobilo ierīču nodaļas Devices & Services bāzes tika izveidots uzņēmums Microsoft Mobile Oy, kas kļuva par Microsoft meitas uzņēmumu. Microsoft ieguva tiesības 10 gadus izmantot Nokia zīmolu pašreizējiem mobilo ierīču produktiem. Aptuveni 32 000 Nokia darbinieku pārgāja strādāt Microsoft.
2014. gada februārī Bils Geitss pameta uzņēmuma valdes priekšsēdētāja amatu; viņa vietā stājās Džons Tompsons, kurš Microsoft valdē jau bija divus gadus. Bils Geitss turpināja darboties kā tehnoloģiskais padomdevējs. Vienlaikus izpilddirektora amatā stājās Satja Nadella, kurš Microsoft strādāja 22 gadus un vadīja uzņēmuma inženierzinātņu daļu, nomainot Stīvu Bolmeru. Jūlijā paziņots, ka Microsoft plāno likvidēt 18 000 darbavietu, no tiem 12 500 Microsoft Mobile. 2014. gada septembrī par aptuveni 2,5 miljardiem dolāru nopirkts datorspēles Minecraft izstrādātājs Norvēģijas uzņēmums Mojang AB.
2015. gada 17. jūnijā paziņots, ka Devices grupa tiek apvienota ar operētājsistēmu nodaļu, izveidojot struktūrvienību Windows and Devices Group.
2020. gadi
2021. gada 12. aprīlī Microsoft paziņoja, ka par aptuveni 16 miljardiem USD iegādāsies programmatūras uzņēmumu Nuance Communications, tas piedāvā runas atpazīšanas un mākslīgā intelekta risinājumus; darījums tika pabeigts 2022. gada 4. martā. 29. aprīlī tika iegādāts Vācijas uzņēmums Kinvolk GmbH, kas izstrādāja Linux distribūciju Flatcar Container Linux, kas paredzēta konteineru darba slodzēm. 13. jūlijā Microsoft paziņoja, ka iegādāsies kiberdrošības uzņēmumu RiskIQ, kas bāzēts Sanfrancisko. 21. jūlijā tika iegādāts jaunuzņēmums CloudKnox, kas izstrādāja risinājumu daudzmākoņu lietotāju identifikācijas un piekļuves tiesību pārvadībā. 10. augustā tika nopirkts Izraēlas uzņēmums Peer5, kas izstrādāja video straumēšanas risinājumus uzņēmumiem. 5. oktobrī tika izlaista operētājsistēmas versija Windows 11. 7. oktobrī tika Microsoft paziņoja, ka ir iegādājies programmatūras pakalpojumu Ally.io, kas palīdz uzņēmumiem novērtēt to virzību attiecībā uz OKR (mērķi un galvenie rezultāti), kas ir kopējs veids, kā pārvaldība ietekmē gan individuālo, gan uzņēmuma attīstību. 2021. gadā, daļēji pateicoties spēcīgajiem ceturkšņa ieņēmumiem, ko radīja COVID-19 pandēmija, Microsoft vērtība sasniedza gandrīz 2 triljonus USD. Pieaugusī nepieciešamība pēc attālināta darba un tālmācības palielināja mākoņdatošanas pakalpojumu pieprasījumu un palielināja uzņēmuma spēļu pārdošanas apjomus.
2022. gada 18. janvārī tika paziņots, ka Microsoft par 68,7 miljardiem ASV dolāru iegādāsies ASV datorspēļu uzņēmumu Activision Blizzard. Paredzams, ka darījums tiks pabeigts 2023. gadā.
STS
STS var būt:
Elipsoīds
Elipsoīds (saukts arī par trīsasu elipsoīdu) ir telpisks ķermenis, kura virsma ir visu to telpas punktu kopa, kuru koordinātas apmierina vienādojumu. Elipsoīda speciāls gadījums ir lode.
Bronhiālā astma
Bronhiālā astma (el (astma) — 'aizdusa') ir elpošanas sistēmas slimība ar hronisku, iekaisīgu raksturu (apgriezeniski obstruktīvi plaušu ventilācijas traucējumi). Astma tiek uzskatīta par alerģiska rakstura slimību. Hroniskā bronhu iekaisuma dēļ rodas bronhu gļotādas tūska un spazmas; bronhi pastiprināti reaģē uz dažādiem kairinājumiem, kas izpaužas kā pārejošs lēkmjveida elpas trūkums jeb aizdusa (galvenokārt izelpas laikā) un sausi trokšņi ("čīkstēšana") plaušās. Var būt klepus lēkmes, īpaši naktī un rīta agrumā. Bronhu spazmas pēc lēkmes pāriet kā ārstējot, tā arī pašas no sevis, taču ar laiku elpceļos rodas neatgriezeniskas pārmaiņas, jo slimība ir progresējoša.
Epidemioloģija
Ar bronhiālo astmu slimo ap 10% bērnu un 5% pieaugušo, turklāt saslimstībai ir tieksme pieaugt (tas izskaidrojams ar alergēnu daudzuma pieaugumu apkārtējā vidē). Mirstība no astmas nav liela — 0,5 līdz 3 gadījumi uz 100 000 iedzīvotājiem, taču labāka terapija to nepazemina.
Ārstēšana
Astmas slimniekiem nepieciešama pretiekaisuma terapija ar glikokortikoīdiem, turklāt tā jāuzsāk iespējami agrāk, kamēr nav sākušās neatgriezeniskas pārmaiņas elpceļos. Alerģiskām astmas formām var lietot imūnterapiju, ja no alergēniem nav iespējams izvairīties vai arī medikamenti nepalīdz. Pēc iespējas jānovērš astmas izraisītāju iedarbība. Lai arī astmas cēloņi nav psihiska rakstura, daudzos gadījumos palīdz psihoterapija. Papildus var lietot fizioterapeitiskas procedūras un elpošanas vingrinājumus. Smagas astmas lēkmes gadījumā steidzīgi jālieto bronhus paplašinoši medikamenti, parasti inhalējamā formā (tie astmu neārstē, bet atvieglo slimnieka stāvokli).
Nav pierādīta tādu netradicionālo ārstniecības metožu kā ozonterapija, biorezonanse, akupunktūra, homeopātija efektivitāte bronhiālās astmas ārstēšanā.
Dmitrijs Laptevs
Dmitrijs Laptevs (ru; dzimis 1701. gadā, miris ) bija krievu polārpētnieks un viceadmirālis.
Cēlies no Pleskavas guberņas muižnieku dzimtas. Pirmo reizi Laptevs saskārās ar ziemeļu ūdeņiem 1730. gada vasarā, kad ceļoja kopā ar kapteini Baršu. Viņi ceļoja pa Ziemeļu ledus okeānu gar Krievijas krastu. 1731. gadā viņu nozīmēja uz ziemeļu ekspedīciju ar mērķi pirmo reizi izpētīt un atzīmēt kartē milzīgo platību Krievijas ziemeļu piekrastē. Papildus bija vēl uzdevums izpētīt Sibīriju. Sākumā Laptevs nebija ekspedīcijas galvenais pārstāvis, bet 1736. gadā nomainīja leitnantu Lasiniusu. Viņš izpēti sāka no Jakutskas un izgāja Ziemeļu ledus okeānā. Tad ekspedīcija virzījās uz ziemeļaustrumiem un redzēja, ka visapkārt ir ledus. Laptevs nolēma atgriezties. Nākamā gada vasarā viņš saņēma pavēli turpināt krasta izpēti uz austrumiem no Ļenas un doties uz Kamčatku. 1739. gada 27. jūnijā Laptevs nonāca līdz Ļenas deltas sākumam un 5. jūlijā izbrauca okeānā. Sākās krasta izpēte. Viņš uzzināja, ka nav iespējams vasarā braukt pa to krastu, jo bija pārāk daudz ledāju. Turklāt vietējie iedzīvotāji čukči bija ļoti kareivīgi. 1741. gadā Laptevs vēl vienu reizi neveiksmīgi mēģināja pa jūru apiet Baranovkameņa ragu. Šī ekspedīcija ir viens no lielākajiem ieguldījumiem informācijas daudzuma un svarīguma ziņā visā Ziemeļu Ledus okeāna Eirāzijas piekrastes izpētes vēsturē. 10 gadu smaga darba rezultātā tika aprakstīta liela daļa Krievijas ziemeļu piekrastes.
Šelana ezers
Šelana ezers (Lake Chelan) ir ezers ASV, Vašingtonas štata ziemeļu daļā. Nosaukums cēlies no sališu indiāņu vārda tsillian, kas varētu apzīmēt gan jēdzienu "ezers", gan "zils ūdens".
Dmitrijs Laptevs
Lapteva vārdā nosaukts Dmitrija Lapteva šaurums starp Jaunsibīrijas salām un kontinentu, kā arī viņa un viņa brālēna Haritona Lapteva vārdā — Laptevu jūra.
Šelana ezers
Dati par ezera dziļumu dažādos avotos atšķiras, taču 453 metru dziļumu norāda visbiežāk — šos datus 1986. gadā ieguva Ekoloģijas departamenta darbinieki. Ezers ir šaurs, 82 km garš un ap 1,6 km plats. Veidojis ledājs. Ezers ir kriptodepresija — tā gultne atrodas 118 metrus zem jūras līmeņa. Viens ezera gals dabas aizsardzības mērķos slēgts apmeklētājiem. Ezera krastos atrodas Šelana ezera štata parks (dienvidu krasts) un Šelana ezera nacionālā rekreācijas teritorija (ziemeļu krasts).
Uz iztekošās Šelanas upes 1925.—1927. gados uzcelta Šelana ezera hidroelektrostacija. Šī iemesla dēļ agrāk krāšņā Šelanas upes aiza pārsvarā sausa. Uzceļot Šelanas HES, pacelts ezera līmenis, applūdinot unikālus dabas un kultūras pieminekļus — indiāņu apmetnes, klinšu zīmējumus.
Klīst nostāsti par Šelana ezera briesmoni, kas dzīvojot Lucernas baseinā.
Polijas zemnieku partija
Polijas zemnieku partija (pl) — agrāra politiska partija Polijā. Viena no vecākajām Polijas politiskajām partijām.
Radās 1895.gadā Austroungārijas teritorijā, un tai bijuši pārstāvji jau Austroungārijas parlamentā Vīnē. Partijas vārds starp pasaules kariem saistīts ar vienu no tā laika ievērojamākajiem Polijas politiķiem — Vincentu Vitosu (Wincenty Witos). Vitoss starpkaru Polijā bija vairākkārtējs Polijas premjers un viens no galvenajiem Juzefa Pilsudska politiskajiem pretiniekiem.
Otrā pasaules kara laikā partijas biedrs Staņislavs Mikolajčiks (Stanisław Mikołajczyk), bija Polijas emigrācijas valdības vadītājs. Pēc kara viņš atgriezās Polijā politiski mēģinot pretoties komunistu nākšanai pie varas, bet, kad tas neizdevās, pameta valsti.
Polijas zemnieku partija tomēr izdzīvoja visus komunistu valdīšanas gadus, lai arī bija Polijas apvienotās strādnieku partijas satelīts.
1989.gadā partija ietilpa pirmajā nekomunistiskajā Polijas valdībā, tomēr pēc 1995. gada bija reformēto komunistu — Demokrātiskās kreiso savienības sabiedrotie.
Partijas līderis — divkārtējs Polijas premjers (1992, 1992-1995) Valdemārs Pavlaks (Waldemar Pawlak).
Klečeva
Klečeva - pilsēta Polijā, Lielpolijas vojevodistē uz ziemeļiem no Koņinas. Apkārtnē brūnogļu ieguve.
No 1793. līdz 1807. gadam ietilpa Prūsijā, no 1807. līdz 1815. gadam - Varšavas hercogistes sastāvā, bet līdz 1919. gadam - Krievijā. Pēc Pirmā pasaules kara iekļāvās atjaunotajā Polijas valstī.
Žokļkājvēži
Žokļkājvēži (Maxillopoda) — vēžveidīgo apakštipa klase. Pēc daudzu autoru domām žokļkājvēži ir polifilētiska organismu grupa.
Morfoloģija
Žokļkājvēžu galvas posmi ir saplūduši ne tikai savstarpēji, bet arī ar krūšu pirmo posmu un veido t.s. salikto galvu. Pie galvas 2 pāri taustekļu. Pirmais no tiem ir bez zariem, parasti garāks par pārējām ekstremitātēm, otrais - divzarains. Mutes ekstremitātes ir labi attīstītas. Krūtis sastāv no 6 posmiem, retāk no 4-5. Pie katra posma ir 1 divzarainu kāju pāris, ko žokļkājvēži izmanto peldēšanai. Žaunu nav. Asinsrite stipri reducēta, vai arī tās vispār nav. Vēders slaids, posmots, bez kājām, sastāv no 4 segmentiem. Vēdera galā divzaraina dakšiņa - furka. Žokļkājvēžu attīstība notiek ar sarežģītu metamorfozi.
Ekoloģija
Žokļkājvēži ir ļoti plaši izplatīti un dzīvo visdažādākajos apstākļos. Tie dzīvo jūrās un saldūdeņos, pazemes ūdeņos, daži — pat mitrajās liedaga smiltīs. Šie vēzīši ir sastopami gan bentosā, gan planktonā, gan okeāniskajos dziļumos. Daudzi žokļkājvēži ir parazīti.
Sistemātika
Apakšklasē >6000s. Latvijā ir pārstāvētas 3 kārtas -, un.
Klase
Big Time Rush
Big Time Rush ir amerikāņu televīzijas muzikālais komēdijseriāls, kura autors ir Skots Felovss. Seriāls pirmoreiz tika raidīts Nickelodeon televīzijas kanālā (īpašā pilot sērija — Big Time Audition), taču oficiālā pirmā sērija tika pārraidīta, tas tika pārraidīts līdz. Seriālam kopā iznāca četras sezonas ar 74 sērijām.
Big Time Rush ir par četriem hokejistiem no Minesotas — Kendalu, Džeimsu, Karlosu un Loganu —, kas izveidojuši grupu Big Time Rush. Seriāls ir par grupas dalībnieku muzikālās karjeras pirmsākumiem un viņu piedzīvojumiem. Tajā galvenās lomas atveido Kendals Šmits, Džeimss Maslovs, Karloss Pena, Logans Hendersons, Kiāra Bravo, Stīvens Krāmers Glikmans, Tanja Krisholma. Seriāla vadošā dziesma ir grupas izpildītā dziesma Big Time Rush. Trešais ilgāk pārraidītais seriāls Nickelodeon kanālā (pēc All That un iCarly).
Petrogrāfija
Petrogrāfija (no "akmens" un γράφω "rakstīt") ir petroloģijas novirziens, zinātne par iežiem - heterogēnām litosfēras sastāvdaļām. Tā pēta iežu sastāvu, uzbūvi, izcelsmi.
OneRepublic
"OneRepublic" ir amerikāņu poproka mūzikas grupa no Kolorādo. Visplašāko uzmanību grupa izpelnījās ar savu dziesmu "Apologize", kuras producenta Timbaland remiksētā versija ieguva pirmās vietas vairākās pasaules valstīs, tostarp Vācijā, Austrālijā, Kanādā, Latvijā un Apvienotajā pasaules topā, kā arī iekļuva ASV un Apvienotās Karalistes top 5.
Divdobumu hiperboloīds
Divdobuma hiperboloīds ir visu to telpas punktu kopa, kuru koordinātas apmierina vienādojumu.
Vienkoču parks
Vienkoču parks atrodas Cēsu novada Līgatnes pagasta „Vienkočos”, Gaujas nacionālā parka teritorijā Līgatnes upes krastā. Parks sākts veidot 2003. gadā. Apmeklētājiem atvērts kopš 2007. gada. Parka platība ir 9,25 ha. Parka veidotājs un īpašnieks Rihards Vidzickis.
Vienkoču parka galvenais uzdevums ir koka amatniecības un vienkoču izstrādājumu, iespējami maksimāla dabas materiālu izmantošanas un vides sakoptības popularizēšana. Parkā izveidotas vairākas zonas: muzeja teritorija; ainaviskā vide; neskartā daba; klasiskais dārzs; modernā zona; saimniecības zona.
Parka takās izvietotas koka skulptūras — dzīvnieki (arī Sarkanajā grāmatā esošie), pasaku un teiku tēli, pēc vēstures avotiem veidoti objekti (tēlnieks R. Vidzickis). Gravās iekārtotas miniatūras ūdensdzirnaviņas, uzbūvēti miniatūri vēsturisku ēku maketi. Kā viens no interesantākajiem maketiem atzīmējams Nurmižu muižas makets, kas veidots vadoties pēc vecajiem foto materiāliem un plāniem, jo pati muiža vairs nav saglabājusies, bet bijusi viena no skaistākajām un modernākajām Latvijas klasicisma stila muižām. 2005. gadā Latvijas Amatniecības Kameras Dabīga koka apstrādātāju biedrības meistari izveidoja „moku placi”, atzīmējot 1905. gada revolūcijas un soda ekspedīcijas simtgadi. Guļbūves klētī iekārtota senā kokapstrādes darbnīca-muzejs, otrā guļbaļķu mājiņā iespējams padzīvot senā un dabiski iekārtotā vidē. Pa Līgatnes upi var veikt braucienu ar vienkoča laivu. Izveidots gaismu mežs, kur katru gadu oktobra pirmajā sestdienā notiek gadskārtējā Vienkoču parka Uguns nakts. Parkā ir iekārtotas telšu un ugunskuru vietas.
Big Time Rush (grupa)
Big Time Rush ir amerikāņu popgrupa, kas tika izveidota 2009. gadā Losandželosā, Kalifornijā, ASV. Grupas sastāvā ir Kendals Šmits, Džeimss Maslovs, Karloss Pena, Logans Hendersons.
Grupa ir galvenie dalībnieki Nickelodeon seriālā ar tādu pašu nosaukumu. Big Time Rush debijas albums BTR tika izdots 2010. gada oktobrī, Billboard 200 topā tas sasniedza 3. vietu, RIAA to sertificēja ar zelta disku par pārdotām vairāk nekā 500 000 kopijām. Otro studijas albumu Elevate grupa izdeva 2011. gada novembrī. Līdz 2012. gada maijam grupa ir pārdevusi visā pasaulē 4,1 miljonu savu singlu kopiju. 2013. gadā tika izdots trešais albums 24/Seven.
Valhalla
Valhalla (senislandiešu: Valhöll) senskandināvu mitoloģijā ir viena no Odina pilīm Asgardā. Tajā mitinās einheriji — kaujās kritušie varoņi, kurus izvēlas valkīras. Uz Valhallu dodas tikai daļa mirušo (citi nokļūst Hēlā, Nīflheimā, Ēgira namā utt. — atkarībā no nāves veida). Valhallā einherijus sagaida Odina dēli Hermods un Brāgi.
Valhallai ir 540 durvis (pa katrām Ragnarokā izsoļos 800 einheriju), sienas no šķēpiem, jumts no vairogiem un soli, ko sedz krūšu bruņas. Bez einherijiem un valkīrām Valhallā mitinās arī gailis Gullinkambi, kurš paziņos par Ragnaroka sākumu.
Valhallā einheriji (kuriem Odina pusē būs jācīnās Ragnaroka kaujā) katru dienu apbruņojas kaujai un piedalās vingrināšanās cīņā, pēc kuras tiek atdzīvināti un atgriežas Valhallā, kur mielojas ar mežakuiļa gaļu un dzer kazas Heidrūnas pienu.
Imatran Voima
Imatran Voima Oy bija Somijas valstij piederošs elektroapgādes uzņēmums. Tas dibināts 1932. gadā. 1998. gadā apvienojās ar Neste, izveidojot uzņēmumu Fortum
Imatran Voima Oy Somijas valdība dibināja 1932. gadā, lai apkalpotu hidroelektrostaciju Imatrā. Pirmais valdes priekšsēdētājs un hidroelektrostaciju konstruktors un būvētājs bija Hugo Malmi.
Vēlāk Imatran Voima ieguva citas elektrostacijas, no kurām lielākās bija Oulujoki hidroelektrostacijas, Inko kondensējošā elektrocentrāle, Nāntali termoelektrocentrāle un Lovīsas atomelektrostacija.
1998. gadā Imatran Voima tika apvienots ar 1948. gadā dibināto naftas apstrādes uzņēmumu Neste. Apvienošanās stājās spēkā 1999. gada 1. janvārī. Jaunā uzņēmuma nosaukums bija Fortum Oyj. Agrākais Imatran Voima Oy tika pārdēvēts par Fortum Power and Heat Oy.
Proton (nesējraķete)
Proton (Протон) jeb UR-500, GRAU indekss 8K82, bija PSRS Proton saimes divpakāpju nesējraķete. Tā tika izstrādāta 1960. gadu pirmajā pusē kā starpkontinentālā ballistiskā raķete un kaujas orbitālā raķete. 1964. gadā UR-500 kaujas galviņas projekts tika atcelts, un raķete tika pielāgota kosmisko aparātu palaišanai orbītā. Pirmais starts notika. Divu gadu laikā tika veikti četri Proton nesējraķetes starti, no tiem viens bija neveiksmīgs.
Evita (albums)
Evita ir ASV mūziķes Madonnas filmas oriģinālmūzikas albums, kuru ierakstu kompānija Warner Bros. izdeva 1996. gada 25. oktobrī.
Proton (nesējraķete)
Konstrukcija
Nesējraķete UR-500 sastāvēja no divām pakāpēm. Pirmā pakāpe tika izstrādāta speciāli šai raķetei, bet otrā tika mantota no starpkontinentālās ballistiskās raķetes UR-200 projekta. Šajā variantā Proton bija spējīgs pacelt 8,4 t derīgas kravas uz zemo Zemes orbītu.
Pirmā pakāpe sastāvēja no centrālā un sešiem sānu blokiem, kas izvietoti simetriski ap centrālo. Centrālajam blokam bija pārejas nodalījums, oksidētāja tvertne un astes nodalījums. Katrs sānu bloks sastāvēja no priekšējā nodalījuma, degvielas tvertnes un astes nodalījuma, kurā bija nostiprināts dzinējs. Pirmajā pakāpē bija seši autonomi šķidrās degvielas raķešdzinēji RD-253. Dzinējiem bija turbosūkņa degvielas padeves sistēma ar ģeneratorgāzes dedzināšanu. Dzinēja palaišanu veica, pārplēšot piromembrānu dzinēja ieejā.
Otrā pakāpe sastāvēja no pārejas, degvielas un astes nodalījuma. Otrās pakāpes dzinējiekārta bija veidota no četriem S. Kosberga izstrādātiem šķidrās degvielas dzinējiem: trīs RD-0210 un viena RD-0211. Dzinējs RD-0211 bija dzinēja RD-0210 modifikācija, kas nodrošināja nepieciešamo spiedienu degvielas tvertnē (uzpūšanu). Katru dzinēju varēja novirzīt leņķī līdz 3° 15' tangenciālos virzienos. Otrās pakāpes dzinējiem bija degvielas padeves turbosūkņu sistēma ar ģeneratora gāzes sadedzināšanu. Dzinējiekārtas kopējā vilce vakuumā bija 2352 kN. Otrās pakāpes dzinēji tika palaisti agrāk par pirmās pakāpes dzinēju izslēgšanu, kas nodrošināja “karstu” pakāpju atdalīšanās principu. Tiklīdz otrās pakāpes dzinēju vilce pārsniedza pirmās pakāpes atlikušo vilci, notika pakāpju savienojošo piroskrūvju uzspridzināšana; pakāpes atdalījās, bet otrās pakāpes dzinēju sadegšanas produkti, iedarbojoties uz siltumekrānu, bremzēja un atgrūda pirmo pakāpi.
Bioģeogrāfiskais apgabals
Bioģeogrāfiskais apgabals jeb bioģeogrāfiskā valstība ir vislielākā bioģeogrāfiskā Zemes virsmas iedalījuma vienība. Bioģeogrāfiskie apgabali ir balstīti uz vēsturisko un evolucionāro augu un dzīvnieku izplatīšanos. Katrā no bioģeogrāfiskajiem apgabaliem dzīvojošie dzīvnieki un augošie augi ilgstošā laika posmā ir bijuši relatīvi izolēti no citiem apgabaliem dažādu ģeogrāfisku šķēršļu, piemēram, okeānu, kalnu grēdu un tuksnešu dēļ.
Latvijas piekraste PDF shēmās iekļauta mērenajā Ziemeļatlantijas apgabalā, Ziemeļeiropas jūru un to Baltijas jūras apakšiedalījumā, bet iedalījumā "Global 200" — mērenā Ziemeļatlantijas apgabala Ziemeļatlantijas šelfa joslā. Latvijas sauszemes teritorija iekļauta ekoreģionā PA0436 — Sarmātijas jauktajos mežos.
Okeānu bioģeogrāfiskie apgabali
Saskaņā ar PDF shēmu, pastāv:
Morones iedalījums paredz vairāk reģionu:
Viņš dzīvs
"Viņš dzīvs" ir 1963. gadā Latvijas PSR uzņemta īsfilma. Filmas režisore ir Ada Neretniece. Filma uzņemta Rīgas Kinostudijā.
Sižets
Skolotāja stāsta audzēkņiem par savu bērnību. Par to kā kara laikā nejauši nokļuvusi partizānu vienībā un kā partizāns Arturs izglābis viņai dzīvību. Partizānu vienība iznīcināta un acīmredzot gājis bojā arī Arturs. Jana pie avota atrod tikai viņa šķiltavas.
Lomās
Epizodēs:
Mišela Bašelē
Veronika Mišela Bašelē Herja (es, izrunā: ; dzimusi Santjago, Čīlē) ir čīliešu politiķe, bijusī ANO Augstā komisāre cilvēktiesību jautājumos (2018—2022). Bašelē ir bijusī Čīles 33. un 35. prezidente laikā no līdz  un no  līdz. Vņa bija pirmā prezidente sieviete Čīles vēsturē. Viņa uzvarēja 2006. gada prezidenta vēlēšanās bijušo senatoru Sevastjanu Piņeru ar balsu vairākumu (53,5 % balsu). M. Bašelē ir Čīles sociālistu partijas biedre.
M. Bašelē ir pediatre un epidemioloģe. Viņa ir studējusi kara stratēģiju, bijusi aizsardzības un veselības ministre Rikardo Lagosa vadībā. Viņa pārvalda spāņu (viņas dzimtā valoda), angļu, vācu, portugāļu un franču valodas. 2008. gadā žurnāls TIME viņu ierindoja 15. vietā starp 100 visietekmīgākajām sievietēm pasaulē.
Kazakevičs
Kazakevičs var būt:
Diass
Diass (es, no personvārda Djego (Diego); sieviešu dzimtē Diasa) ir izplatīts spāņu cilmes uzvārds, kam portugāļu valodā sastopams līdzīgs uzvārds ar tādu pašu cilmi — Diašs. Cilvēki ar šo uzvārdu:
Divdabja teiciens
Divdabja teiciens ir savrupinājums, ko veido viens no četru veidu divdabjiem kopā ar vismaz vienu patstāvīgu to paskaidrojošu vārdu (t.i., teikuma locekli). Divdabja teicienā ietilpst darbības vārds divdabja formā un vēl viens vai vairāki patstāvīgi vārdi, kas tos paskaidro. Tajā neietilpst teikuma virslocekļi, tāpat tos neievada sakārtojuma vai pakārtojuma vārdi (piemēram, "Pēteris sēdēja stūrī, kur, neviena netraucēts, nodevās pārdomām).
Divdabja teicienā var tikt iekļauti vairāki vienlīdzīgi divdabji, tāpat teikumā var būt arī vairāki gan vienlīdzīgi, gan dažādi divdabja teicieni. Tas teikumā var atrasties gan sākumā, gan vidū, gan beigās. Divdabja teiciens nav jāatdala ar komatiem, ja tas teikumā ir viens no vienlīdzīgajiem teikuma locekļiem un ir piesaistīts ar un, vai ("Zēni sāka ēst laikus un negaidot meitenes").
Divdabja teicienam pastāv patstāvīgā (jeb absolūtā) datīva paveida jēdziens. Tas tiek veidots no darītāja nosaukuma datīvā un divdabja ar -ot, -oties (piemēram, "Saulei rietot, mēs devāmies mājās"). Ja divdabim, kas teikumā ir apstāklis vai dubultloceklis, tiek pakārtots palīgteikums vai tiešā runa, tad parasti veidojas plašāka savrupināta grupa, kuras pamatā ir divdabis.
Vārdu savienojumi "acīm redzot", "pavisam negaidot", "gluži nemanot" netiek savrupināti, jo tie laika gaitā kļuvuši par stabilām vārdkopām un ir kaut kādā mērā zaudējuši divdabja teiciena un absolūtā datīva konstrukcijas nozīmi. Tāpat var tikt nesavrupināts frazeoloģiska tipa vārdu savienojumus, kuru centrā ir divdabis, piemēram, "klausās muti atplētis", "melo acis nepamirkšķinājis", "iet degunu nokāris", jo šajos savienojumos divdabja tiešā leksiskā nozīme ir kaut kādā mērā zudusi, un šie izteicieni veido jēdzieniski nedalāmus vienību.
Latvijas valsts pasludināšana
'''Latvijas valsts pasludināšana 1918. gada 18. novembrī''' ir konstitucionāls tiesību akts, ar kuru Tautas padomes priekšsēdētāja vietnieks Gustavs Zemgals paziņoja, ka suverēnā valsts vara Latvijā ir pārgājusi Tautas padomes rokās. Pirmais Latvijas Ministru Prezidents Kārlis Ulmanis paziņoja par Pagaidu valdības nodomiem un uzdevumiem.
18. novembra vakarā Tautas Padomes un Pagaidu valdības vārdā Kārlis Ulmanis un Gustavs Zemgals griezās pie Latvijas iedzīvotājiem ar uzsaukumu, kurā Tautas Padome pasludināja, ka Latvija ir patstāvīga, neatkarīga, demokrātiski-republikāniska valsts, kuras Satversmi tuvākajā nākotnē noteiks Satversmes sapulce un, ka Tautas Padome kā augstāko izpildu varu Latvijā ir nodibinājusi Latvijas Pagaidu valdību.
Priekšvēsture
Latviešu Pagaidu Nacionālā padome (LPNP) savā otrajā sesijā Pēterpilī 1918. gada 28.—31. janvārī pieņēma deklarāciju par veidojamās Latvijas Republikas neatkarību un demokrātiskumu:
Balstoties uz LPNP izsniegto pilnvaru, Zigfrīds Meierovics 1918. gada 23. oktobrī sarunā ar Lielbritānijas ārlietu ministru Balfūru saņēma de facto atzīšanu Latvijas patstāvībai un LPNP kā Latvijas valdībai.
1918. gada 17. novembrī latviešu partijas Rīgā nodibināja Tautas Padomi, kas līdz Satversmes sapulces sanākšanai uzņēmās suverēno varu Latvijā. Par tās priekšsēdētāju ievēlēja Jāni Čaksti, par viņa biedriem — M.Skujenieku un G.Zemgalu. Pagaidu valdības sastādīšana tika uzticēta K.Ulmanim. Savā pirmajā sēdē Tautas Padome pieņēma Politisko Platformu un nolēma pasludināt Latvijas neatkarību. Tautas Padomes Politiskā Platforma sastāvēja no 7 nodaļām:
Pasludināšanas akts
1918. gada 18. novembra vakarā pēc 19.30 notika Tautas Padomes svinīgā sēde Rīgas pilsētas II teātra ēkā, ko sakarā ar to, ka tās priekšsēdētājs Jānis Čakste nebija vēl ieradies Rīgā, vadīja viņa vietnieks Gustavs Zemgals. Viņš paziņoja, ka suverēnā valsts vara Latvijā ir pārgājusi Tautas Padomes rokās. Pēc dziesmas „Dievs, svētī Latviju” (tai laikā tā vēl nebija himna) nodziedāšanas sekoja Ministru Prezidenta Kārļa Ulmaņa ziņojums par Pagaidu valdības nodomiem un uzdevumiem.
Kārlis Ulmanis savā uzrunā cita starpā teica, ka: „Tagad, kad esam brīvi un vairs negaidām no augšas vai ārienes pabalstu un palīdzību, paši veidosim savu dzīvi. [..] Pie šī darba varēs ņemt dalību visi Latvijas pilsoņi un varēs baudīt labumus, kas saistīti ar mūsu neatkarību. Visi pilsoņi bez tautības izšķirības aicināti palīdzēt, jo visu tautību tiesības būs Latvijā nodrošinātas. Tā būs demokrātiska taisnības valsts, kurā nedrīkst būt vietas ne apspiešanai, ne netaisnībai.” Savukārt Latvijas Sociāldemokrātiskās strādnieku partijas vadītājs Pauls Kalniņš savā runā teica: „Mēs, Latvijas Sociāldemokrātiskās strādnieku partijas priekšstāvji, atrodam par nepieciešamu šobrīd veicināt brīvās Latvijas izveidošanos par patstāvīgu valsti. Brīvā, neatkarīgā Latvija mums tomēr nav mērķis, bet tikai līdzeklis mūsu mērķu sasniegšanai. Kā agrāk, tā tagad mēs stāvam uz sociālistiskās internacionāles pamatiem. Viņas un tamlīdz arī mūsu mērķis ir — sociālistiskā republika brīvu tautu savienībā.” Pēc tam viņš uzskaitīja LSDSP politisko programmu 15 punktos, kuras izpildīšana bija nosacījums sociāldemokrātu atbalstam jaunizveidotajai Latvijas Pagaidu valdībai. Revolucionāro sociālistu jeb eseru pārstāvis Emīls Skubiķis teica: „Mēs [..] esam cieši pārliecināti, ka [..] brīvības saules stari mūžīgi vizmos pār latvju zemi. Bet, pilsoņi, nav vienalga, pār kādu Latviju laistīsies šie zelta stari. Ja šie stari apspīdēs Latvijā netaisnību, patvarību un kailu nabadzību, tad tā nebūs Latvija, kuru mēs vēlējāmies, par kuru mēs cīnījāmies un cietām. Dosim, pilsoņi, šinī lielajā vēsturiskā brīdī [..] svinīgu solījumu, ka pieliksim visus savus intelektuālos, ētiskos un fiziskos spēkus, lai Latvijā viņas pilsoņi būtu nevis vien brīvi, bet arī laimīgi.” Latviešu Nacionāldemokrātu partijas pārstāvis rakstnieks Atis Ķeniņš teica: „Kad izpostītajos Daugavas krastos celsim savas mājas, kad Latvijas druvās krāsies mūsu labklājības materiālie pamati, klaudzēs atkal āmuri mūsu fabrikās [..], kad būs miers pilsoņu starpā un labklājība zemē, tad lai atgādājamies mūsu tautas sapni par Latvijas gaismas pili, par īpatnēju latviešu kultūru. Lai nenogrimstam materiālismā! [..] Pilsoņu miers un ekonomiskā labklājība lai netop par mietpilsonību. Tautas, kas nav radījušas savu kultūru, savas īpatnējas gara vērtības, ir dzīvojušas par velti.”
Uzsaukums pilsoņiem
Latvijas pilsoņiem!
Latvijas Tautas Padome, atzīdama sevi par vienīgo augstākās varas nesēju Latvijas valstī, pasludina, ka:
1) Latvija, apvienota etnogrāfiskās robežās (Kurzeme, Vidzeme un Latgale), ir patstāvīga, neatkarīga, demokrātiski-republikāniska valsts. Satversmi un attiecības pret ārvalstīm noteiks tuvākā nākotnē Satversmes Sapulce, sasaukta uz vispārīgu, abu dzimumu, tiešu, vienlīdzīgu, aizklātu un proporcionālu vēlēšanu tiesību pamata.
2) Latvijas Tautas Padome ir nodibinājusi kā augstāko izpildu varu Latvijā — Latvijas Pagaidu Valdību.
Latvijas Tautas Padome uzaicina Latvijas pilsoņus uzturēt mieru un kārtību un visiem spēkiem pabalstīt Latvijas Pagaidu Valdību viņas grūtajā un atbildīgajā darbā.
Sekas
Līdz ar 11. novembra pamiera noteikumiem, Vācija atteicās no Brestļitovskas miera līguma un 27. augusta papildlīguma, kas nodrošināja Baltijas zemju atdalīšanos no Krievijas. 1918. gada 26. novembrī Vācijas ģenerālpilnvarotais Baltijas zemēs Augusts Vinnigs Vācijas valdības uzdevumā nosūtīja Latvijas Pagaidu valdības atzīšanas notu (Vinniga nota), kas no starptautisko tiesību viedokļa nozīmēja Vācijas oficiālu atteikšanos no Brestļitovskas miera līgumā iegūtajām tiesībām uz Latvijas teritoriju un centieniem veidot Baltijas hercogvalsti savā pakļautībā. Tās Reģentu padome 1918. gada 28. novembrī nolika savas pilnvaras.
Tautas Padomes locekļi, sapulces dalībnieki
Latvijas valsts pasludināšanas aktā piedalījās 38 Tautas Padomes locekļi no 8 partijām :
1. Gustavs Zemgals (1871—1939), jurists.
Partizānu karš
Partizānu karš ir neregulāra rakstura karš, kurā piedalās mazas, organizētas un bruņotas vietējo iedzīvotāju grupas cīņā pret okupācijas armiju vai pastāvošo valdību. Nosaukums radies no "partizāne" — aukstā ieroča, ko plaši izmantoja t.s. zemnieku karos 15.—16. gs. Eiropā.
Latvijas valsts pasludināšana
Tautas Padomes locekļi, sapulces dalībnieki
2. Marģers Skujenieks (1886—1941), tautsaimnieks, politiķis.
Partizānu karš
Partizāni var darboties gan lauku apvidos, kā patvērumu izmantojot mežus vai kalnus, kuros cīnītāji ļoti labi orientējas, gan pilsētās. T.s. Tupomari ("pilsētas partizāni") taktika radās 20 gs. 70.—80. gados Urugvajā, un aprakstīta 1969. gadā izdotajā brazīlieša Karlosa Marigelli (nogalināts apšaudē ar policiju Sanpaulu) rokasgrāmatā “Mazā instrukciju rokasgrāmata pilsētas partizāniem”, kas kļuva par paraugmodeli teroristiem Rietumeiropā 80. gados.
Latvijas valsts pasludināšana
Tautas Padomes locekļi, sapulces dalībnieki
3. Kārlis Ulmanis (1877—1942), agronoms, politiķis.
4. Jānis Zālītis (1874—1919), jurists, politiķis.